Diari Oficial de la Generalitat Valenciana


Sumari del DOGV 2219, del 03-03-1994 (1994/830710)

ORDRE de 2 de febrer de 1994, de la Conselleria d'Economia i Hisenda, per la qual es modifiquen determinats articles de l'Ordre de 8 de novembre de 1993, per la qual es regula el procediment de subscripció publica del Deute de la Generalitat Valenciana en el tram minorista.
----------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1994/02/02/(1)/dof/vci/html**

### Dades del document

Número de DOGV
:   2219

Data del DOGV
:   03-03-1994

Secció del DOGV
:   DISPOSICIONS GENERALS

Número del document
:   1994/830710


Data del document
:   02-02-1994

Organisme emissor
:   Conselleria d'Economia i Hisenda

Tipus de document
:   Ordre

Anàlisi jurídica

ORDRE de 2 de febrer de 1994, de la Conselleria d'Economia i Hisenda, per la qual es modifiquen determinats articles de l'Ordre de 8 de novembre de 1993, per la qual es regula el procediment de subscripció pública del Deute de la Generalitat Valenciana en el tram minorista. [94/1078]  
L'experiència adquirida en el temps de funcionament del mercat del Deute de la Generalitat Valenciana en la fase minorista, fa necessari que determinats articles de l'ordre que el regula siguen modificats amb la finalitat de perfeccionar-ne el funcionament i adaptar-lo a les necessitats del petit subscriptor de Deute de la Generalitat Valenciana, per la qual cosa amb la finalitat de modificar determinats articles de l'ordre assenyalada,  
ORDENE  
Article únic  
Es modifiquen els articles següents de l'Ordre de la Conselleria d'Economia i Hisenda de 8 de novembre de 1993: segon, apartat a), quart, apartats a), b), c) i g) que queden redactats de la forma següent:  
Article segon. Realització de les subhastes  
a) El Deute de la Generalitat Valenciana se subhastarà amb la periodicitat preestablerta en els convenis d'emissió de Deute ja existents i el període mínim serà: setmanalment per als pagarés, i mensualment per a les obligacions i els bons de la Generalitat Valenciana, però amb la finalitat que el comprador minorista puga subscriure bons i obligacions durant tot el període de temps comprés entre subhasta i subhasta, setmanalment s'establirà el preu i la data de desemborsament per a aqueixa setmana. L'Institut Valencià de Finances podrà modificar la periodicitat exposada i podrà emetre noves modalitats de Deute a diferents terminis dels avui existents o en funció de les condicions dels mercats.  
Article quart. Publicitat dels resultats de la subhasta, termini de presentació de subscripció i pagament  
a) El resultat de les subhastes i els períodes de subscripció setmanals i les dates de desemborsament setmanals dels bons i obligacions seran publicats per l'Institut Valencià de Finances en el dia que s'haja fixat en la resolució de convocatòria i que, normalment, serà l'endemà de la data d'adjudicació de les subhastes de Deute de la Generalitat Valenciana i es realitzarà a través dels mitjans de comunicació que oportunament es determinen. La publicació dels resultats de les subhastes, inclourà l'import nominal total adjudicat i l'import nominal destinat al tram minorista, el preu a pagar per cada producte de la Generalitat Valenciana, el tipus d'interés, el rendiment intern corresponent als preus mitjans ponderats acceptats en les subhastes de bons i obligacions i a més, setmanalment, el preu mitjà establert per a aqueixa setmana per als bons i obligacions, sempre que no s'haja realitzat dins de la setmana la subhasta mensual.  
b) Els Pagarés se subscriuran al preu resultant d'aplicar el tipus d'interés mínim d'adjudicació en cada subhasta, els bons i les obligacions se subscriuran al tipus d'interés mitjà ponderat resultant de cada subhasta, durant la mateixa setmana de l'adjudicació i en la resta del període fins a la pròxima subhasta s'establirà setmanalment el preu segons la situació del mercat.  
c) El període de subscripció i desemborsament s'iniciarà el mateix dia de la publicació del resultat de la subhasta, és a dir, l'endemà de la data d'adjudicació de la subhasta i per un termini que s'establirà en la resolució de convocatòria de cada subhasta, i s'establirà també el termini per a efectuar l'ingrés o el desemborsament de forma que en la data d'emissió o posada en circulació dels valors, es trobe totalment subscrita i desemborsada la part del tram minorista.  
g) El pagament del Deute subscrit es realitzarà pels procediments assenyalats en l'apartat 3.d abans de la data i hora fixades en la convocatòria de la subhasta. No obstant això, i amb caràcter general, serà de fins a cinc dies hàbils posteriors a la data d'adjudicació de la subhasta o de publicació del preu, en el cas de bons i obligacions, quan no es realitze subhasta i sempre que l'entitat financera que actue com agent en la subscripció romanga oberta el dissabte, en els períodes en què això no ocórrega, serà de fins a quatre dies hàbils.  
València, 2 de febrer de 1994  
El conseller d'Economia i Hisenda,  
AURELIO MARTÍNEZ ESTÉVEZ


Còpia Permalink ELI